Lima Bangsa Gasar

Lima Bangsa Gasar, atau Wu Hu (), ialah gelaran eksonim sejarah China untuk lima puak purba "Hu" bukan Han yang berhijrah ke utara China dalam dinasti Han Timur, kemudian menggulingkan dinasti Jin Barat dan menubuhkan kerajaan mereka sendiri pada abad ke-4 – 5.A History of Chinese Civilization, Jacques Gernet, Cambridge University Press 1996 P.186-87Michio Tanigawa & Joshua Fogel, Medieval Chinese Society and the Local "community" University of California Press 1985 p. 120-21Peter Van Der Veer, "III. Contexts of Cosmopolitanism" in Steven Vertovec, Robin Cohen eds., Conceiving Cosmopolitanism: Theory, Context and Practice Oxford University Press 2002 p. 200-01John W. Dardess, Governing China: 150-1850 Hackett Publishing 2010 p. 9 Bangsa-bangsa yang dikategorikan sebagai Lima Bangsa Gasar ialah:

 Xiongnu
 Jie
 Xianbei
 Qiang
 Di

Daripada lima kumpulan etnik berpuak ini, Xiongnu dan Xianbei adalah orang nomad dari tataran utara. Identiti etnik Xiongnu tidak pasti, tetapi Xianbei nampaknya daripada rumpun Mongolik. Orang Jie, satu lagi bangsa pastoral, mungkin cabang bangsa Xiongnu, yang mungkin adalah kaum Yenisei atau Iran.Vovin, Alexander. "Did the Xiongnu speak a Yeniseian language?". Central Asiatic Journal 44/1 (2000), pp. 87-104.Lewis, Mark Edward (2009). China between Empires: The Northern and Southern Dynasties. Harvard University Press. p. 82-83. Bangsa Di dan Qiang berasal dari tanah tinggi di barat China.A History of Chinese Civilization, Jacques Gernet, Cambridge University Press 1996 P.186-87 Orang Qiang kebanyakannya pengembala dan bertutur dalam bahasa Sino-Tibet (Tibet-Burma), manakala Di adalah petani yang mungkin bertutur dalam bahasa Cina-Tibet(Chinese) 段渝, 先秦巴蜀地区百濮和氐羌的来源  2006-11-30 atau Turkik.Guo Ji Zhongguo Yu Yan Xue Ping Lun, Volume 1, Issue 1, J. Benjamins 1996. page 7.

Istilah "Lima Bangsa Gasar" biasanya digunakan untuk merujuk kepada kumpulan etnik bukan Han semasa zaman Enam Belas Kerajaan pada abad ke-4 dan awal abad ke-5, walaupun sebenarnya kaum-kaum lain seperti Dingling dan Wuhuan juga wujud di samping lima bangsa itu pada zaman tersebut. Malah dalam kalangan keluarga pemerintah Enam Belas Kerajaan, suku Li dari Cheng-Han ialah kaum Ba-Di, dengan Ba merujuk kepada latar belakang Lelaki Bandun atau Cong (賨), manakala suku Juqu dari Liang Utara, walaupun sering digolongkan sebagai Xiongnu, adalah daripada etnik Lushuihu. Gao Yun, yang sama ada pemerintah terakhir Yan Kemudian atau pemerintah pertama Yan Utara, juga etnik Goguryeo.

 Rujukan 

Kategori:Orang purba China
Kategori:Rencana yang mengandungi teks bahasa Cina
Kategori:Tiga Kerajaan
Kategori:Dinasti Jin (266 – 420)
Kategori:Perang melibatkan China Imperial
Kategori:Orang Mongol
Kategori:Orang gasar
Kategori:Lima Bangsa Gasar
Kategori:Enam Belas Kerajaan